[{"text_idx": "#000001", "text": "Turnbull yn edrych ymlaen i fynd ben-ben a'i ffrindiau pennaf"}, {"text_idx": "#000002", "text": "Mae Josh Turnbull yn cyfaddef ei fod e\u2019n edrych ymlaen i fynd ben-ben a\u0302 rhai o\u2019i ffrindiau pennaf, wrth i Gleision Caerdydd groesawu\u2019r Scarlets i\u2019r brifddinas heno (CG 7.35yh)"}, {"text_idx": "#000003", "text": "Mae disgwyl digon o da\u0302n gwyllt ym Mharc yr Arfau wrth i\u2019r ddau di\u0302m frwydro am eu lle yn y chwe olaf yn y Guinness PRO14."}, {"text_idx": "#000004", "text": "Gyda nifer o se\u0302r y Gamp Lawn yn dychwelyd i\u2019r timau rhanbarthol, mae Turnbull yn teimlo fod y cyfeillgarwch rhwng y chwaraewyr yn ychwanegu gwres at da\u0302n y frwydr."}, {"text_idx": "#000005", "text": "\u201cMae nifer o ni\u2019n ffrindiau da, a dyw \u2018na ddim gwahanol i mi. Fe wnes i wario cryn dipyn o amser gyda Ken Owens a Jake Ball trwy gydol ymgyrch y Chwe Gwlad,\u201d meddai\u2019r blaenwr."}, {"text_idx": "#000006", "text": "\u201cBydd hi\u2019n ddiddorol nos Wener, oherwydd bydd digon o dynnu coes pan fydd y ge\u0302m yn cychwyn."}, {"text_idx": "#000007", "text": "\u201cWythnos diwethaf, roedd Samson Lee yn uchel ei gloch, yn canmol y Scarlets, felly nes i ei atgoffa yn dawel bach beth ddigwyddodd yn y ge\u0302m tro diwethaf."}, {"text_idx": "#000008", "text": "\u201cMae\u2019n gre\u0302t i gael y bois yn tynnu coes, ond nos Wener bydd pawb yn mynd amdani. Dyna sut ti moen y gemau hyn."}, {"text_idx": "#000010", "text": "\u201cBydd yna fois yn mynd mas i brofi pwynt, os yw nhw heb gael llawer o funudau yn ystod y Chwe Gwlad, a bydd y bois hefyd eisiau perfformio er mwyn creu argraff ar gyfer gweddill y tymor.\u201d"}, {"text_idx": "#000011", "text": "Symudodd Turnbull i ranbarth y prifddinas yn 2014, wedi saith mlynedd gyda\u2019r Scarlets, a mae bellach wedi gwneud dros 100 o ymddangosiadau i\u2019r ddau di\u0302m."}, {"text_idx": "#000013", "text": "Ond, gyda buddugoliaeth yn hanfodol i obeithion y ddau di\u0302m, mae Turnbull yn disgwyl y bydd hyder y chwaraewyr rhyngwladol yn rhoi hwb i\u2019r ornest."}, {"text_idx": "#000014", "text": "\u201cMae\u2019r bois i gyd yn disgwyl ymlaen i\u2019r ge\u0302m a fel grwp o chwaraewyr yma yn y Gleision, mae\u2019n amser hir ers i ni chwarae gyda ein gilydd."}, {"text_idx": "#000015", "text": "\u201cMae\u2019r chwaraewyr rhyngwladol yn dychwelyd gyda hyder ar o\u0302l ennill y Gamp Lawn a\u2019r Goron Driphlyg."}, {"text_idx": "#000016", "text": "\u201cMae\u2019n gyfnod cyffrous ond mae pedwar ge\u0302m galed ar y ffordd. Os ydym ni\u2019n onest fel grwp, rhain fydd y gemau sydd yn diffinio ein tymor."}, {"text_idx": "#000018", "text": "\u201cMae\u2019n rhaid i ni gymryd un ge\u0302m ar y tro a gobeithio gallwn ni ail-adrodd ein perfformiad o Barc y Scarlets.\u201d"}, {"text_idx": "#000019", "text": "Three Cardiff played named in Wales squad\nThe game served a good purpose for us \u2013 Sherratt\nEveryone is ready for a run now \u2013 Sherratt"}, {"text_idx": "#000022", "text": "Everyone is ready for a run now \u2013 Sherratt"}]